Šv. Jokūbo kelias

Šv. Jokūbo kelias () – katalikų piligriminis kelias į Kompostelos Santjago katedrą Ispanijoje kur, manoma, yra palaidotas Apaštalas Jokūbas. Šis kelias žinomas nuo viduramžių, jam jau virš 1000 metų. Pirmieji Apaštalo Jokūbo kelio piligrimai aprašyti XI amžiaus metraščiuose.

Kelias nėra apibrėžtas, juo laikomas visas piligrimo maršutas į katedrą. Tradicinis maršrutas iš Prancūzijos į Santjagą eina „prancūzų keliu“ (Camino Francés) nuo Pirėnų kalnų per Pamploną ir Leoną.

1993 m. Šv. Jokūbo kelias įtrauktas į UNESCO Pasaulio paveldo sąrašą. 1998 m. įtrauktos ir Prancūzijos kelių atkarpos.

Lietuvoje 
2016 m. Lietuva įsijungė į Europos Šv. Jokūbo kelių tinklą. Šventojo Jokūbo kelio ženklu – kriaukle – žymimos ne tik visos vienuolika Lietuvoje esančių Šv. apaštalo Jokūbo bažnyčių, bet ir kitos šventovės (bažnyčios, koplyčios, vienuolynai). 2016 m. birželio 1 d. nutarimu Nr. 532 Lietuvos Respublikos Vyriausybė patvirtino oficialų šių objektų (virš 30) sąrašą.

Šaltiniai

Nuorodos 
 Šv. Jokūbo kelias aprašytas lietuvio tinklaraštyje

Ispanijos kultūra
Prancūzijos kultūra
Katalikybės centrai
Piligriminiai keliai
Istoriniai keliai
Krikščionių piligrimystė